oliverkinch/danmarks-statistik huggingface dataset:
Stigende aktivitet i musikskolernes øvrige kunstfag

3. april 2024

I skoleåret 2022/23 var der tilmeldt 64.000 elever på de danske musikskoler, som gennemførte 93.100 aktiviteter. Dette var på samme niveau som i sæsonen 2021/22. Fag inden for sammenspil og forskole var de to største fagområder med hhv. 23.600 og 16.600 aktivitetselever i 2022/23. Dette svarede til hhv. 25 og 18 pct. af elevernes samlede aktiviteter. Blandt instrumentfagene toppede tasteinstrumenter med 11.900 aktivitetselever. Øvrige kunstfag var det fjerde største fagområde og gik fra 8.100 aktivitetselever i skoleåret 2021/22 til 9.200 i 2022/23. Dette svarede til en stigning på 14 pct., hvilket var den største relative stigning på tværs af alle fagområder.

Musikskoler  2022:2023

3. april 2024 - Nr. 94

Hent som PDF

Næste udgivelse: 9. april 2025

Alle udgivelser i serien: Musikskoler

Kontakt

Christian Max Gustaf Törnfelt, tlf. 21 63 60 20

Kilder og metode

Statistikken er baseret på spørgeskemaer og indberetninger af administrative data fra landets knap 100 musikskoler, der er kommunale eller modtager kommunalt tilskud. Data for musikskolernes tilskud og udgifter til fx lønninger er indsamlet af Slots- og Kulturstyrelsen. Eleverne er opgjort som såkaldte aktivitetselever, dvs. at det er det samlede antal tilmeldinger til undervisningen, der opgøres uden hensyn til, om det sker som ene- eller holdundervisning.Statistikken afspejler primært elever indskrevet på musikskolernes sang- og instrumentundervisning samt samspils- og forskolehold. Musikskolerne underviser også i institutioner og skoler samt udbyder en række udadvendte informations- og motivationsaktiviteter i fx kulturhuse og på folkebiblioteker. Disse aktiviteter er kun i begrænset omfang dækket af statistikken. For at forbedre beskrivelsen af disse aktiviteter, er der derfor igangsat et udviklingsarbejde med deltagelse af musikskolernes organisationer.

Vis hele teksten »
« Minimer teksten
Statistik­dokumentation

Musikskoler

Del sidens indhold
Husholdningerne sparede mindre op i fjerde kvartal

27. marts 2024

I fjerde kvartal 2023 sparede husholdningerne 4,0 pct. af deres disponible indkomst op, når der korrigeres for sæsonbevægelser. Opsparingsandelen var dermed lavere end i tredje kvartal 2023, hvor husholdningerne sparede 5,8 pct. af deres disponible indkomst op. Sammenligner man med samme kvartal året før er opsparingen også faldet, idet opsparingsandelen i fjerde kvartal 2022 var på 5,5 pct.

Sektorfordelt nationalregnskab  4. kvt. 2023

27. marts 2024 - Nr. 91

Hent som PDF

Næste udgivelse: 28. juni 2024

Alle udgivelser i serien: Sektorfordelt nationalregnskab

Kontakt

Ulla Ryder Jørgensen, tlf. 51 49 92 62

Ivanna Blagova, tlf. 30 34 41 52

Kilder og metode

Sektorregnskabernes vigtigste kilder er den økonomiske aktivitet, der opgøres i nationalregnskabet, regnskabsoplysninger for stat, kommuner og finansielle selskaber, betalingsbalancens løbende poster og kapitalposter samt finansiel statistik vedr. transaktioner og omvurderinger. Læs mere i vores statistikdokumentation af sektorregnskabernes ikke-finansielle konti og sektorregnskabernes finansielle konti. Læs også en uddybende dokumentation af kilder og metoder af det kvartalsvise nationalregnskab på www.dst.dk/nationalregnskab.

Vis hele teksten »
« Minimer teksten
Statistik­dokumentation

Nationalregnskab, finansielle konti

Nationalregnskab: Institutionelle sektorer
Fortsat færre bygninger opvarmes med naturgas

27. marts 2024

Bygningsopgørelsen pr. 1. januar 2024 viser endnu en gang et fald i det samlede bygningsareal, som er opvarmet af centralvarme med naturgas. Faldet går fra 90,0 mio. m2 i 2023 til 86,3 mio. m2 i 2024, og det er en nedgang på 4,1 pct. Målt på antallet af bygninger opvarmet med naturgas var der et fald på 5,4 pct. fra 342.000 bygninger i 2023 til 323.00 bygninger i 2024. De største procentvise fald ses i Jylland. I 2024 er der i Nordjylland kun 16.700 bygninger, der er opvarmet af centralvarme med naturgas, set i forhold til 18.400 i 2023, svarende til et fald på 8,8 pct. Syd-, Vest- og Østjylland har alle et fald på mellem 7,7 og 8,0 pct., og samlet set er der i Jylland tale om 8.600 færre bygninger, som opvarmes med centralvarme med naturgas.

Bestanden af bygninger  1. januar 2024

27. marts 2024 - Nr. 89

Hent som PDF

Næste udgivelse: 26. marts 2025

Alle udgivelser i serien: Bestanden af bygninger

Kontakt

Kasper Emil Freiman, tlf. 23 45 47 32

Majbrit Holst, tlf. 24 94 08 24

Kilder og metode

Opgørelsen over bygningsbestanden er foretaget ved udtræk fra Bygnings- og Boligregistret (BBR).

Vis hele teksten »
« Minimer teksten
Statistik­dokumentation

Bygningsopgørelsen
Høj vækst i BNP på 2,6 pct. i fjerde kvartal

27. marts 2024

Bruttonationalproduktet (BNP) voksede med 2,6 pct. i fjerde kvartal 2023, når der korrigeres for prisudvikling og sæsonbevægelser. Industri, handel og transport mv. samt forsyningsvirksomhed bidrager betydeligt til væksten i BNP i fjerde kvartal. Beskæftigelsen er uændret i fjerde kvartal, samtidig med at de præsterede timer steg marginalt med 0,1 pct. BNP-væksten i fjerde kvartal er revideret op med 0,6 procentpoint fra seneste beregning. Det skal bemærkes, at sæsonkorrektionen har bidraget med en stor del af revisionen. Årsvæksten for 2023 er således stort set uændret, idet den er revideret 0,1 procentpoint op til 1,9 pct. Denne nationalregnskabsopgørelse er behæftet med større usikkerhed end normalt på grund af de store og samtidig forskelligartede prisudsving i 2022 og 2023 på en række centrale produkter, i særlig grad energi og søtransport. Det er derfor vanskeligere end vanligt at opstille et robust helhedsbillede af økonomien. Læs mere om usikkerhed og revisioner i afsnittet Særlige forhold ved denne offentliggørelse.

Nationalregnskab  4. kvt. 2023 revideret

27. marts 2024 - Nr. 90

Hent som PDF

Næste udgivelse: 21. maj 2024

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Lille stigning i ledigheden i februar

27. marts 2024

Fra januar til februar steg antallet af ledige med 300 til 87.000. Ledigheden udgjorde dermed uændret 2,9 pct. af arbejdsstyrken. Den lille stigning i februar skyldes en stigning i antallet af ikke-aktiverede ledige på 100, mens antallet af aktiverede ledige steg med 200. Stigningen i ledigheden er hermed uændret i forhold til offentliggørelsen 12. februar Indikator tyder på lille stigning i ledigheden  (NYT fra Danmarks Statistik 2024:68).

Arbejdsløsheden (md.)  februar 2024

27. marts 2024 - Nr. 92

Hent som PDF

Næste udgivelse: 30. april 2024

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Boligpriserne faldt i 2023

26. marts 2024

På landsplan var enfamiliehuse den boligtype, der faldt mest i pris i 2023. Fra 2022 til 2023 blev et enfamiliehus i gennemsnit 2,7 pct. billigere, mens en ejerlejlighed blev 2,6 pct. billigere. Sommerhuspriserne steg med 0,1 pct.

Ejendomssalg (kvt.)  4. kvt. 2023

26. marts 2024 - Nr. 86

Hent som PDF

Næste udgivelse: 27. juni 2024

Alle udgivelser i serien: Ejendomssalg (kvt.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen
er beregnet ud fra forholdet mellem den officielle ejendomsvurdering og den
faktiske købesum. Metoden er nærmere beskrevet i statistikdokumentationen og på emnesiden.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
72 pct. af dagens biler kører stadig i 2030

26. marts 2024

I begyndelsen af 2024 kørte der 2,83 mio. personbiler på de danske veje. 2,05 mio. af disse, svarende til 72 pct., vil stadig køre på de danske veje i 2030, hvis det nuværende mønster for den aldersbetingede afgang fra bilbestanden fortsætter. Under den forudsætning, vil der selv i 2050 være 250.000 af dagens biler tilbage. Restbestanden i 2030 af de nuværende biler er større end i den tilsvarende beregning sidste år, men der indgår også ét års ekstra nye og importerede brugte biler i udgangspunktet for beregningerne.

Motorparken (tillæg)  bestanden af personbiler 1. januar 2024

26. marts 2024 - Nr. 84

Hent som PDF

Næste udgivelse: 27. marts 2025

Alle udgivelser i serien: Motorparken (tillæg)

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Den aldersbetingede afgang er den afgang, der sker fra det ene år til det næste af den rest af den oprindelige tilgang, der er tilbage af en given aldersgruppe. Fx er der primo 2024 87,4 pct. tilbage af de 10-årige (registreret i 2014), mens der primo 2023 var 90,2 pct. tilbage af de nye biler fra 2013. Det skal bemærkes, at afgangen er upåvirket af den oprindelige tilgang af nye biler.
Den forholdsvis store og stigende afgang af 0- og 1-årige biler over de seneste 15 år hænger bl.a. sammen med bevægelserne på leasing- og udlejningsmarkedet, hvor bilerne efter en relativ kort leasingperiode afmeldes for enten senere (i det nye år) at blive solgt og genregistreret eller at blive eksporteret.
Fremskrivningen af nyregistreringerne er lavet med eksponentiel regression, hvor år og antallet af personer over 20 år er brugt som regressorer. Befolkningstallene er hentet fra statistikbankstabellerne www.statistikbanken.dk/BEFOLK2 og FRDK124. 
I fremskrivningen af bestanden for de kommende år beregnes restbestanden af en given aldersgruppe i en given årgang ud fra den afgang, som årgangen før havde for den tilsvarende aldersgruppe. Eksempelvis er afgangen af 10-årige i årgang 2024 fra 2024 til 2025 sat til den samme som afgangen af 10-årige i årgang 2014 fra 2023 til 2024.
I fremskrivningen er det forudsat, at det aktuelle afgangsforløb betinget af bilernes alder fortsætter uændret. Der er ikke taget hensyn til, om eventuelle reguleringer fx ny afgiftsstruktur, skrotpræmier eller anden regulering vil påvirke forbrugernes adfærd og virke fremmende på udfasningen. Der er heller ikke taget hensyn til, om teknologiske ændringer fx billigere batterier og skalafordele i elbilproduktionen vil påvirke forbrugernes adfærd via ændrede prisrelationer mellem fossildrevne biler og elbiler.
Bilernes gennemsnitsalder beregnes som et gennemsnit af alle bilernes alder, der i sig selv beregnes som 1. januar (opgørelsesår) fratrukket første registreringsdato.
Tallet for middellevetiden angiver det gennemsnitlige antal år, som en 0-årig kan forventes at leve under den forudsætning, at de nuværende afgange/dødshyppigheder holder sig på det samme niveau i al fremtid.

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Fald i den offentlige finansielle nettoformue

26. marts 2024

Den offentlige finansielle nettoformue faldt med 19,6 mia. kr. i fjerde kvartal 2023. Dermed udgjorde nettoformuen 534,9 mia. kr. ved udgangen af kvartalet. Faldet skyldes hovedsageligt omvurderinger på udestående statsobligationer for 35,9 mia. kr. Omvendt var et offentligt overskud på 6,7 mia. kr. med til at mindske faldet i nettoformuen. I løbet af 2023 steg nettoformuen med 34,2 mia. kr. Stigningen kan hovedsageligt tilskrives et samlet offentligt overskud på 87,1 mia. kr. i 2023, hvorimod nettoformuen blev forringet med 53,9 mia. kr. som følge af kursfald i Ørsted A/S.

Offentligt kvartalsregnskab  4. kvt. 2023

26. marts 2024 - Nr. 87

Hent som PDF

Næste udgivelse: 26. juni 2024

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
Detailsalget steg i februar

26. marts 2024

Ændret 30. april 2024 kl. 08:00

I forbindelse med offentliggørelsen d. 30. april 2024 af tal for marts 2024 er der indarbejdet større datarettelser for perioden juli 2023-februar 2024. I den forbindelse er denne artikel vedrørende februar 2024 også rettet. Rettelserne skyldes, at der i statistikken tidligere har indgået fejlbehæftede tal fra en større dansk detailvirksomhed. Læs mere i Nyt fra Danmarks Statistik 2024:121

Vis hele teksten »
« Minimer teksten

Detailsalget i februar var samlet set 1,9 pct. højere end i januar, når der korrigeres for prisudvikling, normale sæsonudsving og effekten af handelsdage. Stigningen afspejles i alle varegrupper. Beklædning mv. steg mest med 2,1 pct., mens salget af andre forbrugsvarer samt fødevarer og andre dagligvarer steg med hhv. 1,9 pct. og 1,8 pct. I forbindelse med denne offentliggørelse er der ekstraordinært revideret tilbage til september 2023 grundet ændringer i data for enkelte store detailvirksomheder.

Detailomsætningsindeks  februar 2024

26. marts 2024 - Nr. 85

Hent som PDF

Næste udgivelse: 30. april 2024

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Uændret antal tabte arbejdsdage i 2023

26. marts 2024

I 2023 var der 15.300 tabte arbejdsdage som følge af arbejdsstandsninger i form af strejker og lockouts. Dette omfang var på niveau med året før. Siden statistikkens start i 1996 har der været tre år med markante konflikter på det danske arbejdsmarked med et højt antal tabte arbejdsdage til følge, nemlig 1998, 2008 og 2013. I de senere år var det især i 2021, at der med 243.000 var mange tabte arbejdsdage. Her var det især sygeplejerskestrejken, der gav det høje antal tabte arbejdsdage.

Arbejdsstandsninger  2023

26. marts 2024 - Nr. 88

Hent som PDF

Næste udgivelse: 19. marts 2025

Alle udgivelser i serien: Arbejdsstandsninger

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Statistik­dokumentation

Arbejdsstandsninger

Del sidens indhold
Flere fældende afgørelser for butikstyveri

25. marts 2024

I 2023 blev der truffet 14.028 afgørelser for butikstyverier mv. Af disse var 13.523, svarende til 96 pct., fældende, dvs. at den sigtede blev kendt skyldig. Antallet af fældende afgørelser for butikstyverier mv. er dermed på det højeste niveau siden 2014. I 2023 er antallet af fældende afgørelser for butikstyverier mv. steget med 29 pct. i forhold til 2022. Stigningen i antallet af fældende afgørelser for butikstyverier mv. skyldes hovedsageligt flere overtrædelser inden for kategorien butikstyveri købmand/supermarked/mejeri. I 2023 var der 10.365 fældende afgørelser inden for denne kategori, hvilket svarer til en stigning på 32 pct. fra 2022 til 2023. Butikstyverier mv. dækker derudover bl.a. over kategorierne butikstyveri beklædning/skind/fodtøj, butikstyveri kiosk/cigar-/vinhandel samt butikstyveri fra andre forretninger.

Domme for kriminalitet  2023

25. marts 2024 - Nr. 83

Hent som PDF

Næste udgivelse: 25. marts 2025

Alle udgivelser i serien: Domme for kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Domme

Del sidens indhold
24 pct. flere indvandrede for at studere i 2023

22. marts 2024

I 2023 indvandrede 23.395 personer for at studere - en stigning på 24 pct. i forhold til året før. Det er samtidig det højeste antal, der er indvandret for at studere siden 1997, hvor opgørelsen startede. De foregående ti år var der i gennemsnit 19.210 personer om året, der indvandrede med en opholdstilladelse til uddannelse.

Asylansøgninger og opholdstilladelser  2023

22. marts 2024 - Nr. 81

Hent som PDF

Næste udgivelse: 25. marts 2025

Alle udgivelser i serien: Asylansøgninger og opholdstilladelser

Kontakt

Annemette Lindhardt Olsen, tlf. 20 59 02 47

Kilder og metode

Grundlaget for statistikken er oplysninger fra Udlændingestyrelsen. I denne offentliggørelse anvendes ordet opholdstilladelse som en samlet betegnelse for de forskellige legale muligheder for ophold i Danmark, dvs. opholdstilladelse og EU/EØS-registreringsbevis. Se også emnesiden Indvandrere og efterkommere.

Vis hele teksten »
« Minimer teksten
Statistik­dokumentation

Asylansøgninger og opholdstilladelser
Stort overskud igen på de offentlige finanser

22. marts 2024

I 2023 var der et overskud på 87,1 mia. kr. på de offentlige finanser. Året før var overskuddet på 94,6 mia. kr. I 2022 og 2023 var indtægterne fra pensionsafkastskatten relativt beskedne. Det blev imidlertid opvejet af stigninger i provenuet fra andre skatter, hvor personlige indkomstskatter steg mest med henholdsvis 27,4 mia. kr. og 30,0 mia. kr. Det skal bemærkes, at beskatningen af de indefrosne feriemidler gav staten ekstraordinære skatteindtægter på 20,1 mia. kr. i 2020 og 14,6 mia. kr. i 2021.

Regnskaber for offentlig forvaltning og service  2023 marts-version

22. marts 2024 - Nr. 80

Hent som PDF

Næste udgivelse: 6. juni 2024

Alle udgivelser i serien: Regnskaber for offentlig forvaltning og service

Kontakt

Martin Rasmussen, tlf. 24 77 42 71

Ida Balle Rohde, tlf. 61 24 24 85

Kilder og metode

Opgørelsen er udarbejdet inden for rammerne af Databasen for Integrerede Offentlige Regnskaber (DIOR). Det betyder, at de regnskabs- og budgetdokumenter, som ligger til grund, foreligger med nationalregnskabskoder på et meget detaljeret niveau. Det er muligt at få adgang til disse informationer mod betaling.

Vis hele teksten »
« Minimer teksten
Statistik­dokumentation

Offentlige finanser

Del sidens indhold
Vallensbæk har de nyeste biler, Ærø de ældste

22. marts 2024

De nyeste biler med en privat bruger inkl. leasingbiler findes i Vallensbæk Kommune, hvor bilernes gennemsnitsalder var 8,3 år pr. 1. januar 2024. På Ærø er privatbilerne ældst med en gennemsnitsalder på 14,6 år tæt fulgt af Samsø med 14,0 år - to år ældre end bornholmernes biler, der er tredjeældst. Gennemsnitsalderen for privatbiler er generelt lavest i Øst- og Nordsjælland uden for København, Århusområdet og Aalborg. Mønstret er stort set uforandret i forhold til sidste år. Gennemsnitsalderen for de private brugeres biler i hele landet er 10,0 år, mens erhvervsbrugernes er 4,8 år. For et år siden var gennemsnitsalderen 9,7 år og 4,7 år. Alle bilerne set under et er i gennemsnit 9,6 år mod 9,4 år for et år siden.

Motorparken  1. januar 2024

22. marts 2024 - Nr. 82

Hent som PDF

Næste udgivelse: 25. marts 2025

Alle udgivelser i serien: Motorparken

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Statistik­dokumentation

Bilregistret og opgørelser herfra

Del sidens indhold
3.900 flere lønmodtagere i januar

22. marts 2024

Antallet af lønmodtagere steg med 3.900 fra december 2023 til januar 2024, hvilket svarer til en stigning på 0,1 pct. Den samlede lønmodtagerbeskæftigelse var i januar på 3.009.100 personer. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  januar 2024

22. marts 2024 - Nr. 78

Hent som PDF

Næste udgivelse: 22. april 2024

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Uændret offentlig beskæftigelse i fjerde kvartal

22. marts 2024

Antallet af fuldtidsbeskæftigede i offentlig forvaltning og service var uændret 763.100 fra tredje til fjerde kvartal 2023. Den offentlige beskæftigelse har siden andet kvartal 2020 og frem til tredje kvartal 2023 været stigende i alle kvartaler, bortset fra et fald i andet kvartal 2022. Tallene er omregnet til fuldtidsbeskæftigede, og der er taget højde for sæsonmønstre.

Beskæftigelse i offentlig forvaltning og service (kvt.)  4. kvt. 2023

22. marts 2024 - Nr. 79

Hent som PDF

Næste udgivelse: 20. juni 2024

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
Flere bilhandlere forventer stigende omsætning

21. marts 2024

Over de sidste tre år har der blandt bilforhandlere oftest været en tendens til at forvente faldende omsætning, når vi har spurgt ind til de kommende tre måneders udvikling. Senest i december 2023 svarede 35 procentpoint flere, at de forventede faldende frem for stigende omsætning. Det billede er nu vendt, så overvægten ligger hos de bilforhandlere, der forventer, at omsætningen stiger. I marts har 12 procentpoint flere svaret, at de forventer en stigende omsætning i nærmeste fremtid. Siden januar 2021 har der i 29 måneder været en overvægt af bilforhandlere med forventninger om faldende omsætning, mens marts bliver den kun 10. måned med en overvægt, der forventer stigende omsætning.

Konjunkturbarometer for erhvervene  marts 2024

21. marts 2024 - Nr. 77

Hent som PDF

Næste udgivelse: 23. april 2024

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Forbrugertilliden relativ stabil, men fortsat negativ

20. marts 2024

Forbrugertillidsindikatoren er i marts minus 7,6 og er dermed omtrent den samme som sidste måned, hvor den var minus 7,4. Gennemsnittet for de seneste seks måneder ligger på minus 9,8. De fem indikatorer, som forbrugertilliden beregnes af, er dog hver især ændret en del fra februar til marts. Forbrugernes forventninger til både deres egen og Danmarks fremtidige økonomiske situation er faldet. Samtidig er der fremgang i vurderingen af deres egen og Danmarks nuværende økonomiske situation samt en stigning i købelysten. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  marts 2024

20. marts 2024 - Nr. 76

Hent som PDF

Næste udgivelse: 22. april 2024

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Vores materialeforbrug er fortsat stigende

20. marts 2024

Det samlede danske materialeforbrug var 149 mio. ton i 2022, hvilket svarede til 25,3 ton pr. indbygger. Materialeforbruget pr. indbygger er steget med 14 pct. siden 2013. Materialeforbruget opgøres som dansk ressourceindvinding (af råstoffer, afgrøder, fangst mv.) plus import fratrukket eksport. Den fortsatte stigning i forbruget af materialer indikerer en negativ udvikling i forhold til FN's verdensmål for bæredygtig udvikling. Læs mere om verdensmålene på vores temaside: Delmål 12.2: Brug og håndter naturressourcer bæredygtigt.

Materialestrømsregnskab  2022

20. marts 2024 - Nr. 75

Hent som PDF

Næste udgivelse: 9. april 2025

Alle udgivelser i serien: Materialestrømsregnskab

Kontakt

Maria Skytte Christiansen, tlf. 24 25 42 07

Kilder og metode

Opgørelsen er baseret på en række statistikker om dansk ressourceudvinding samt udenrigshandelsstatistikken.

Vis hele teksten »
« Minimer teksten
Statistik­dokumentation

Materialestrømsregnskab
Danske lastbiler kørte mere i 2023 end året før

19. marts 2024

Det samlede transportarbejde (gods gange distance) med danske lastbiler faldt knap 1 pct. i fjerde kvartal 2023 sammenlignet med kvartalet før og endte på 4,0 mia. tonkm, når der korrigeres for sæsonudsving. Faldet skyldes nedgangen i det internationale transportarbejde på 14 pct., mens det nationale transportarbejde steg 2 pct. På trods af faldet i fjerde kvartal, endte 2023 med en stigning i det samlede transportarbejde for danske lastbiler på 8 pct. i forhold til året før. Både det internationale og nationale transportarbejde steg i forhold til 2022 med henholdsvis 3 pct. og 9 pct.

Godstransport med danske lastbiler  4. kvt. 2023

19. marts 2024 - Nr. 74

Hent som PDF

Næste udgivelse: 18. juni 2024

Alle udgivelser i serien: Godstransport med danske lastbiler

Kontakt

Henriette Erichsen, tlf. 29 77 56 38

Peter Ottosen, tlf. 30 42 91 91

Kilder og metode

Transportarbejdet er opgjort i måleenheden tonkm, som udtrykker produktet af varepartiets vægt og den tilbagelagte afstand med lastbilen. En tonkm er således det arbejde, der foregår, når et ton flyttes en km. Usikkerheden på det samlede transportarbejde for et kvartal er ca. +/- 6 pct. 

Vis hele teksten »
« Minimer teksten
Statistik­dokumentation

Godstransport med lastbiler
Premierefilmene solgte færre billetter i 2023

19. marts 2024

I 2023 blev der i gennemsnit solgt 39.000 biografbilletter pr. premierefilm i de danske biografer. Det er mindre end i 2022, og under niveauet før COVID-19. Der var 223 premierefilm i 2023, hvilket var 20 flere end i 2022, men færre end i årene 2016-2019, hvor der i gennemsnit var 237 premierefilm. Der blev solgt 8,8 mio. biografbilletter til premierefilm i 2023, hvilket var over 200.000 færre end året før. Antallet af solgte billetter til premierefilm i 2023 var også lavere end i perioden 2016-2019, hvor der i gennemsnit blev solgt 11,6 mio. billetter om året til premierefilm.

Biografer og film  2023

19. marts 2024 - Nr. 73

Hent som PDF

Næste udgivelse: 28. april 2025

Alle udgivelser i serien: Biografer og film

Kontakt

Cecilie Bryld Fjællegaard, tlf. 51 27 86 09

Kilder og metode

Statistikken omfatter spillefilm, som har været vist ved offentlige forestillinger i Danmark. Lukkede forestillinger, forestillinger i forskellige klubber mv. (fx pensionistklubber og børnefilmklubber) er ikke med i opgørelserne. Opgørelsen omfatter ikke Færøerne og Grønland.

Vis hele teksten »
« Minimer teksten
Statistik­dokumentation

Biografer og film

Del sidens indhold
Ofre for anmeldte forbrydelser stiger fortsat

18. marts 2024

I 2023 var der 70.578 ofre for anmeldte forbrydelser. Det svarer til en stigning på 4 pct. i forhold til 2022, hvor der var 67.989 ofre for anmeldte forbrydelser. Stigningen er hovedsageligt sket inden for kategorierne ejendomsforbrydelser og andre forbrydelser. Der var 6 pct. flere anmeldte ofre for ejendomsforbrydelser, hvoraf den største stigning kunne ses blandt ofre for afpresning og åger. Ejendomsforbrydelser omfatter bl.a. tyveri og røveri. Blandt ofre for andre forbrydelser var stigningen på 56 pct., hvilket især skyldtes flere ofre i forbindelse med overtrædelse af tilhold. Kategorien andre forbrydelser omfatter ud over overtrædelse af tilhold bl.a. freds- og æreskrænkelser.

Ofre for kriminalitet  2023

18. marts 2024 - Nr. 72

Hent som PDF

Næste udgivelse: 19. marts 2025

Alle udgivelser i serien: Ofre for kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Ofre for anmeldte forbrydelser

Del sidens indhold
Producent- og importprisindekset falder fortsat

15. marts 2024

Det samlede producentprisindeks for varer faldt i februar med 1,1 pct. i forhold til samme måned sidste år. Faldet i producentprisindekset er 0,9 procentpoint større end i sidste måned, hvor indekset faldt med 0,2 pct. Importprisindeks for varer er i samme periode faldet med 0,9 pct. Faldet i importprisindekset er 0,8 procentpoint mindre end i sidste måned, hvor indekset på årsbasis faldt med 1,7 pct.

Producent- og importprisindeks for varer  februar 2024

15. marts 2024 - Nr. 71

Hent som PDF

Næste udgivelse: 15. april 2024

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Streaming af film og serier er blevet mere populært

14. marts 2024

95 pct. af befolkningen havde i fjerde kvartal 2023 set film og serier inden for de tre seneste måneder. Andelen, der streamer film og serier via streamingtjenester, som de betaler for via abonnement, er stigende, ligesom andelen der streamer gratis. I fjerde kvartal 2023 var der 68 pct., der havde streamet via betalte streamingtjenester, mens der i samme kvartal i 2018 var 51 pct. Andelen, der streamede gratis via fx DR's TV-app eller Filmstriben i fjerde kvartal 2023, var 39 pct., sammenlignet med 18 pct. i fjerde kvartal 2018. Omvendt er der færre, der ser film og serier via TV-kanaler eller TV-pakker. I fjerde kvartal 2018 var andelen 64 pct., mens den var faldet til 50 pct. i samme kvartal 2023. Der kan også ses en fordobling fra 9 til 18 pct. i andelen, der har streamet film og serier via sociale medier i den samme periode.

Kulturvaner  4. kvt. 2023

14. marts 2024 - Nr. 69

Hent som PDF

Næste udgivelse: 2. september 2024

Alle udgivelser i serien: Kulturvaner

Kontakt

Anders Yde Bentsen, tlf. 40 33 68 81

Kilder og metode

Kulturvaneundersøgelsen gennemføres hvert kvartal, som en spørgeskemaundersøgelse blandt ca. 15.000 personer, der udgør et repræsentativt udsnit af befolkningen i alderen 16 år og derover. Ca. 4.500 besvarelser indsamles. For at opnå en tilstrækkelig statistisk sikkerhed baserer de fleste tabeller sig på tal fra fire kvartaler samlet årsvist.

Vis hele teksten »
« Minimer teksten
Statistik­dokumentation

Kulturvaneundersøgelsen

Del sidens indhold
Stadigt færre arbejder regelmæssigt i weekenden

14. marts 2024

I 2023 havde 15 pct. af de beskæftigede i alderen 15-64 år regelmæssigt weekendarbejde. Det er et fald på 3 procentpoint i forhold til året før og et fald på 8 procentpoint i forhold til niveauet i 2013. Mønsteret gør sig gældende for både lønmodtagere og selvstændige. Blandt lønmodtagere var det således 14 pct., der regelmæssigt arbejdede i weekenden i 2023, hvilket er et fald på 6 procentpoint i forhold til 2013. I 2023 gjaldt det 27 pct. af de selvstændige, hvilket er et fald på 11 procentpoint i forhold til året før og 18 procentpoint i forhold til niveauet i 2013.

Arbejdskraftundersøgelsen (år)  2023

14. marts 2024 - Nr. 70

Hent som PDF

Næste udgivelse: 7. marts 2025

Alle udgivelser i serien: Arbejdskraftundersøgelsen (år)

Kontakt

Ida Frederikke Mathiesen, tlf. 21 49 48 53

Daniel Freyr Gústafsson, tlf. 20 51 64 72

Kilder og metode

Arbejdskraftundersøgelsen benytter de internationalt anvendte definitioner af beskæftigelse og ledighed. Under-søgelsen er sammenlignelig med tilsvarende undersøgelser fra andre EU-lande offentliggjort af Eurostat. Resultater herfra ses på www.dst.dk/aku-eurostat.
Forskellen mellem arbejdskraftundersøgelsens ledighed (AKU-ledighed) og den registerbaserede ledigheds-statistik præsenteres kort i en video og beskrives desuden udførligt på www.dst.dk/ledighed.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)
Indikator tyder på lille stigning i ledigheden

12. marts 2024

Ledighedsindikatoren tyder på en lille stigning på 300 personer i ledigheden i februar. Stigningen er en kombination af 700 flere ledige på dagpenge og 400 færre ledige på kontanthjælp. Ledigheden er opgjort i fuldtidsledige og er sæsonkorrigeret.

Ledighedsindikator  februar 2024

12. marts 2024 - Nr. 68

Hent som PDF

Næste udgivelse: 12. april 2024

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Fald i både inflationen og kerneinflationen

11. marts 2024

I februar steg det samlede forbrugerprisindeks med 0,8 pct. i forhold til samme måned året før. I januar var den tilsvarende stigning 1,2 pct. Den lavere inflation i februar i forhold til sidste måned skyldes især prisfald på sukkervarer, marmelade, chokolade mv. fra januar til februar. Tjenester er i gennemsnit steget 3,6 pct. det seneste år, hvilket hovedsageligt skyldes prisstigninger på husleje samt restaurant- og cafebesøg. Varer er i gennemsnit faldet 2,1 pct. det seneste år, hvilket især skyldes prisfald på elektricitet og gas. Forbrugerprisindekset ekskl. energi og ikke-forarbejdede fødevarer (kerneinflationen) havde en årsstigning på 1,7 pct. i februar, hvilket er et fald fra 2,5 pct. måneden før. Det er bl.a. prisfald på restaurant- og cafebesøg fra januar til februar, der trækker kerneinflationen ned i forhold til januar.

Forbruger- og nettoprisindeks  februar 2024

11. marts 2024 - Nr. 66

Hent som PDF

Næste udgivelse: 10. april 2024

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Eksporten faldt i januar

11. marts 2024

I januar faldt den samlede eksport af varer og tjenester med 7,0 pct. til 160 mia. kr. Den samlede import faldt med 2,5 pct. til 138 mia. kr. Den samlede eksport er over de seneste tre måneder steget med 4,2 pct., mens importen er faldet med 2,5 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  januar 2024

11. marts 2024 - Nr. 67

Hent som PDF

Næste udgivelse: 9. april 2024

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Rekordfå modtagere af kontanthjælpsydelser

8. marts 2024

I fjerde kvartal af 2023 faldt antallet af modtagere af kontanthjælpsydelser med 1.600 til 91.300 ved udgangen af december, svarende til et fald på 1,7 pct. Dermed fortsætter den generelt faldende tendens, idet antallet er tæt på halveret siden 2015 og nu på det laveste niveau siden statistikkens start i januar 2007.

Kontanthjælpsydelser (kvt.)  4. kvt. 2023

8. marts 2024 - Nr. 64

Hent som PDF

Næste udgivelse: 10. juni 2024

Alle udgivelser i serien: Kontanthjælpsydelser (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Statistikken omfatter personer, som modtager kontanthjælpsydelser, dvs. kontanthjælp og beslægtede ydelser. Denne udgivelse er baseret på sæsonkorrigerede tal. Tilbud til udlændinge sæsonkorrige¬res dog ikke pga. fraværet af sæsonmønster i serien, og derfor anvendes i stedet faktiske tal. Modtagere af kon-tant¬hjælpsydelser bliver indplaceret i visitationskategorier i forhold til deres rådighedsforpligtigelse for arbejdsmarke¬det. Modtagere, der er visiteret som enten jobparate eller åbenlyst uddannelsesparate, indgår også ved opgørelsen af den registerbaserede bruttoledighed, med mindre de har modtaget en midlertidig fritagelse for rådighed.

Vis hele teksten »
« Minimer teksten
Statistik­dokumentation

Kontanthjælpsydelser

Del sidens indhold
Næsten 2 mio. turistovernatninger i januar

8. marts 2024

Ændret 08. marts 2024 kl. 15:55

Figur 2 var desværre sat ind uden søjler for 2024.

Vis hele teksten »
« Minimer teksten

I januar 2024 var der næsten 2 mio. turistovernatninger i Danmark - det højeste antal overnatninger for en januar i statistikkens levetid. Ses der bort fra 2021 og 2022, der var præget af COVID-19, er antallet af overnatninger i januar steget fra år til år. I løbet af de seneste ti år er antallet af turistovernatninger i januar steget med 600.000, hvilket er en fremgang på 44 pct. Fra og med denne måned offentliggøres turistovernatninger i én samlet NYT, der dækker alle overnatningsformer.

Turistovernatninger i Danmark (md.)  januar 2024

8. marts 2024 - Nr. 65

Hent som PDF

Næste udgivelse: 10. april 2024

Alle udgivelser i serien: Turistovernatninger i Danmark (md.)

Kontakt

Majbrit Holst, tlf. 24 94 08 24

Karina Moric, tlf. 24 78 42 12

Kilder og metode

Se mere på emnesiden Overnatninger og rejser og i statistikdokumentationerne: Overnatninger på hoteller, feriecentre og vandrerhjem, Overnatninger på campingpladser, Overnatninger i lystbådehavne og Feriehusudlejning. Alle tal er i faktiske tal, hvis ikke andet er angivet.

Vis hele teksten »
« Minimer teksten

Del sidens indhold
Lidt flere nye biler i februar efter stort fald i januar

8. marts 2024

Der blev registreret 12.000 nye personbiler i februar 2024 opgjort i sæsonkorrigerede tal, og det er 21,6 pct. flere end i januar. Tilgangen til husholdningerne var 31,3 pct. højere end i januar 2024, mens den var 10,9 pct. højere i erhvervene. Det samlede antal registreringer af nye biler i december 2023 - februar 2024 var 15,0 pct. lavere end i september-november 2023. I husholdningerne var der et fald på 21,0 pct., mens tilgangen i erhvervene faldt med 4,9 pct.

Nyregistrerede motorkøretøjer  februar 2024

8. marts 2024 - Nr. 62

Hent som PDF

Næste udgivelse: 12. april 2024

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Byggeomkostningerne steg med 0,9 pct. i 4. kvt.

8. marts 2024

Efter et fald i tredje kvartal, steg de samlede omkostninger ved boligbyggeri i fjerde kvartal 2023 med 0,9 pct. i forhold til kvartalet før. De samlede materiale- og arbejdsomkostninger voksede med hhv. 0,8 og 0,7 pct. Samtidig steg byggeomkostningerne til både enfamiliehuse og etageboliger med 0,8 pct. Bemærk at da det totale indeks beregnes via kædede indeks, er dets udvikling ikke en direkte sammenvejning af udviklingerne for de underliggende indeks.

Byggeomkostningsindeks for boliger  4. kvt. 2023

8. marts 2024 - Nr. 63

Hent som PDF

Næste udgivelse: 7. juni 2024

Alle udgivelser i serien: Byggeomkostningsindeks for boliger

Kontakt

Peter Fink-Jensen, tlf. 21 34 76 92

Kilder og metode

Byggeomkostningsindekset belyser udviklingen i omkostningerne ved at bygge en bolig og anvendes bl.a. til at prisregulere byggekontrakter.

Vis hele teksten »
« Minimer teksten
Statistik­dokumentation

Byggeomkostningsindeks for boliger
Uændret niveau for konkurser i februar

7. marts 2024

Der var 212 erklærede konkurser i februar blandt aktive virksomheder, når der korrigeres for normale sæsonudsving, og det er 3,2 pct. flere end i januar. Konkurserne medførte 1.089 tabte job. I perioden december-februar var antallet af konkurser i aktive virksomheder 13,5 pct. lavere end i september-november, lige som jobtabet i faktiske tal var 18,2 pct. lavere. I februar udgjorde konkurser blandt de aktive virksomheder, der har fået momslån i COVID-19-perioden, 31 pct. af det faktiske antal konkurser i de aktive virksomheder.

Konkurser  februar 2024

7. marts 2024 - Nr. 60

Hent som PDF

Næste udgivelse: 12. april 2024

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Industrien startede året med fald i produktionen

7. marts 2024

Industriens samlede produktionsindeks faldt 3,5 pct. fra december 2023 til januar 2024. Produktionen kan svinge en del på månedsbasis, og set over hele perioden november 2023 - januar 2024 steg produktionen i industrien samlet med 6,1 pct. i forhold til de foregående tre måneder. Udviklingen er i høj grad påvirket af medicinalindustrien. Ses der bort fra denne branche, så faldt produktionen 0,9 pct. i januar, men steg 1,2 pct. i perioden november 2023 - januar 2024 i forhold til de foregående tre måneder. Alle tal er korrigeret for normale sæsonudsving og prisudvikling. I forhold til januar 2023 er produktionsindekset steget med 5,9 pct., men ses der bort fra medicinalindustrien er produktionen faldet 2,3 pct. Denne offentliggørelse er den første, hvor basisåret er skiftet fra 2015 til 2021 i henhold til retningslinjer fra Eurostat.

Industriens produktion og omsætning  januar 2024

7. marts 2024 - Nr. 61

Hent som PDF

Næste udgivelse: 8. april 2024

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Antallet af tvangsauktioner er fortsat lavt i februar

6. marts 2024

Antallet af bekendtgjorte tvangsauktioner var 114 i februar, når der korrigeres for normale sæsonudsving. Det er et fald på 9,5 pct. i forhold til januar, hvor der var 126 tvangsauktioner. Antallet ligger dermed fortsat på et lavt niveau. For perioden december 2023 - februar 2024 er det samlede antal tvangsauktioner 359, hvilket er et fald på 8,7 pct. i forhold til den foregående periode september-november 2023, hvor der var 393 tvangsauktioner.

Tvangsauktioner  februar 2024

6. marts 2024 - Nr. 59

Hent som PDF

Næste udgivelse: 5. april 2024

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner